stanford-oval/wikipedia huggingface dataset:
Ahsoka (televisiosarja)
Näyttelijät > Sivurooleissa

| 0 | 1 | 2 |
| --- | --- | --- |
|  Mark Rolston  | … |  kapteeni Hayle   |
|  Shakira Barrera  | … |  yliupseeri Jensen Corbyl   |
|  Clancy Brown  | … |  kuvernööri Ryder Azadi   |
|  Matt Law  | … |  kapteeni Porter   |
|  Paul Darnell  | … |  inkvisiittori Marrok   |
|  Peter Jacobson  | … |  aluepäällikkö Myn Weaver   |
|  Dave Filoni  | … |  C1-10P / Chopper (ääniefektit)   |
|  Nelson Lee  | … |  senaattori Hamato Xiono   |
|  Nican Robinson  | … |  perämies Vic Hawkins   |
|  Paul Sun-Hyung Lee  | … |  kapteeni Carson Teva   |
|  Jeryl Prescott Gallien  | … |  Suuri Äiti Aktropaw   |
|  Claudia Black  | … |  Suuri Äiti Klothow   |
|  Jane Edwina Seymour  | … |  Suuri Äiti Lakesis   |
|  Wes Chatham  | … |  kapteeni Enoch   |
Näyttelijät > Vierailevat

| 0 | 1 | 2 |
| --- | --- | --- |
|  Vinny Thomas  | … |  senaattori Jai Kell   |
|  Jacqueline Antaramian  | … |  senaattori Rodrigo   |
|  Maurice Irvin  | … |  senaattori Mawood   |
|  Erica Duke  | … |  granien senaattori   |
|  Chau Naumova  | … |  luutnantti Jensu   |
|  Brendan Wayne  | … |  luutnantti Lander   |
|  Temuera Morrison  | … |  kapteeni/komentaja Rex (ääni)   |
|  Eisa Davis  | … |  kapteeni Girard   |
|  Elden Bennett  | … |  amiraali Gial Ackbar   |
Tuotanto > Kehitys

Lucasfilm julkisti Disneyn Investor Day -virtuaalitapahtumassa joulukuussa 2020 useita Disney+-sarjoja spin-offeiksi The Mandalorianille, mukaan lukien Ahsoka ja The Book of Boba Fett. Kaikki nämä sarjat ovat Jon Favreaun ja Dave Filonin tekemiä, ja niiden juonten olisi tarkoitus johtaa suureen ”klimaattiseen” crossover-tarinaan. Filonin toimiessa Ahsokan johtavana käsikirjoittajana. Sarja keskittyy Ahsoka Tanon hahmoon, jonka George Lucas ja Filoni loivat alun perin animaatiosarjaa Star Wars: The Clone Wars varten, ja joka teki ensimmäisen näytellyn esiintymisensä The Mandalorianin toisella tuotantokaudella. Huhtikuussa 2022 Peter Ramsey palkattiin ohjaamaan yksi sarjan jaksoista, Filonin ohjatessa itsekin osan sarjan jaksoista.
Lucasfilm ilmoitti tammikuussa 2024, että Filoni oli työstämässä sarjalle toista tuotantokautta.
Tuotanto > Käsikirjoitus

Sarjan juoni sijoittuu The Book of Boba Fettin sekä The Mandalorianin kolmannen tuotantokauden tapahtumien jälkeen. Edellä mainittussa paljastettiin Ahsokan yrittävän selvittää suuramiraali Thrawnin olinpaikkaa. Filoni sanoi sarjan kertovan yhden pitkän tarinan sen sijaan, että jokaisella jaksolla olisi oma seikkailunsa.
Tuotanto > Roolijako

Sarjan julkaistamisen yhteydessä Rosario Dawsonin vahvistettiin palaavan The Mandalorianista Ahsokan näyttelijäksi. Elokuussa 2021 Lucasfilmin raportoitiin etsivän näyttelijää Star Wars Rebelsistä tutulle Sabine Wrenille. Lokakuussa Hayden Christensenin paljastettiin palaavan Anakin Skywalkerin näyttelijäksi, ja marraskuussa Natasha Liu Bordizzo valittiin Sabinen näyttelijäksi. Myöhemmin saman kuukauden aikana Ivanna Sakhno liittyi myös näyttelijäksi sarjaan. Tammikuussa 2022 Mary Elizabeth Winstead ja Ray Stevenson valittiin näyttelemään sarjassa tuntemattomia rooleja. Stevenson oli aiemmin ääninäytellyt Gar Saxonia The Clone Warsissa ja Rebelsissä. Bordizzon roolivalinta vahvistettiin virallisesti toukokuussa, vuoden 2022 Star Wars Celebration -tapahtuman yhteydessä. Samalla paljastettiin, että Star Wars Rebelsin hahmoista myös Hera Syndulla ja Chopper esiintyisivät sarjassa. Syyskuussa paljastettiin, että Eman Esfandi näyttelisi Ezra Bridgeriä.
Huhtikuussa 2023 järjestetyssä Star Wars Celebration -tapahtumassa, Lontoossa, vahvistettiin, että Winstead näyttelee Hera Syndullaaa, Stevenson näyttelee langennutta jediä Baylan Skollia, ja Sakhno näyttelee Baylanin oppilasta, Shin Hatia. Lisäksi Genevieve O’Reilly, Diana Lee Inosanto ja Lars Mikkelsen palaavat näyttelemään Mon Mothmaa, Morgan Elsbethiä ja suuramiraali Thrawnia, ja David Tennant ääninäyttelemään Huyangia, kun taas Maurice Irvin, Jacqueline Antaramian, Nelson Lee ja Erica Duke näyttelevät Uuden tasavallan senaattoreita.
Rebelsistä tuttu Garazeb ”Zeb” Orrelios teki ensiesiintymisensä näytellyissä Tähtien sota -edioissa The Mandalorianin kolmannella tuotantokaudella, Steve Blumin palatessa hahmon ääninäyttelijäksi. Mutta hahmo ei esiintynyt Ahsokan ensimmäisellä tuotantokaudella. Inversen Lyvie Scott epäili tämän johtuvan visuaalisista efekteistä, joita hahmon toteuttamiseen tarvittiin, ja uskoi hahmon esiintymisen The Mandalorianin toimivan tarinallisena selityksenä sille miksi hahmo ei esiinny Ahsokassa. Kanan Jarrusia myöskään nähty sarjassa, hahmon kuoltua Rebelsissä, mutta hahmoa esittävissä kuvissa oli käytetty hahmon ääninäyttelijänä Rebelsissä toimineen Freddie Prinze Jr.:n kasvonpiirteitä.
Dawson ja Bordizzo palaavat rooleihinsa sarjan toisella tuotantokaudella. Tammikuussa 2025, Rory McCann valittiin toukokuussa 2023 menehtyneen Stevensonin tilalle Baylan SKollin uudeksi näyttelijäksi cast to replace Stevenson—who died in May 2023—as Baylan Skoll.
Tuotanto > Kuvaukset

Kuvaukset alkoivat Los Angelesissä 9. toukokuuta 2022. Eric Steelbergin ja Quyen Tranin kuvatessa sarjan jaksot. Sarja käytti The Mandalorianin tavoin StageCraft-virtuaalituotantoteknologiaa. Kuvaukset saatiin päätökseen saman vuoden lokakuussa.
Tuotanto > Musiikki

Huhtikuussa 2023 paljastettiin, että Kevin Kiner, joka oli säveltänyt musiikin myös animaatiosarjoihin The Clone Wars, Rebels, The Bad Batch ja Tales, säveltäisi myös Ahsokan musiikin.
Julkaisu

Ahsokan ensimmäinen tuotantokausi koostuu kahdeksasta jaksosta, jotka julkaistiin Disney+:aan Yhdysvalloissa joka tiistai klo 21 Yhdysvaltain itäistä aikaa 22. elokuuta 2023 alkaen. Suomessa jaksot ilmestyivät joka keskiviikko klo 10 paikallista aikaa 23. elokuuta 2023 alkaen.
Huomioita

↑  Kuvailtu The Mandalorianin toisen tuotantokauden jaksossa ”Osa 13: Jedi”.
↑  Kuvailtu Star Wars Rebelsin neljännen tuotantokauden jaksossa ”Jälleennäkeminen ja jäähyväiset”.
↑  Nähty aiemmin Star Wars Rebelsin neljännen tuotantokauden jaksossa ”Maailma maailmojen välissä”.
Aiheesta muualla

Ahsoka Internet Movie Databasessa (englanniksi)
Ahsoka Jedipediassa
Ahsoka Wookieepediassa (englanniksi)
Sarjan traileri YouTubessa (englanniksi)
Operaatio Anton

Operaatio Anton oli toisessa maailmansodassa Saksan ja Italian koodinimi suunnitelmalle Vichyn Ranskan miehittämiseksi, joka toteutettiin marraskuussa 1942.
Taustaa

Saksa oli suunnitellut Vichyn Ranskan miehitystä jo joulukuussa 1940 nimellä operaatio Attila. Operaatio Anton oli päivitetty versio alkuperäisestä suunnitelmasta ja seurasi operaatio Attilaa. Lisäksi operaatio Camellian tarkoituksena oli miehittää Korsika.
Liittoutuneiden noustua maihin Pohjois-Afrikassa 8. marraskuuta 1942 operaatio Soihdussa, Adolf Hitler ei halunnut riskeerata Ranskan Välimeren rannikon puolustusta. Keskusteltuaan Ranskan pääministerin Pierre Lavalin kanssa hän antoi käskyn miehittää Korsika 11. marraskuutaselvennä ja Vichyn Ranska seuraavana päivänä.
Toteutus

10. marraskuuta 1942 Saksan joukot olivat valmiit hyökkäykseen. Saksan 1. armeija eteni Atlantin rannikolta Espanjan rajaa seuraten ja Saksan 7. armeija eteni Keski-Ranskasta kohti Vichyn ja Toulonin kaupunkeja. Joukkoja komensi kenraali Johannes Blaskowitz. Italian 4. armeija miehitti Ranskan Rivieran ja nousi maihin Korsikalle. Saksan panssarijoukot olivat edenneet Välimeren rannikolle 11. päivään mennessä. Noin 50 000 Vichyn Ranskan sotilasta oli puolustusasemissa Toulonissa, mutta laskivat aseensa saksalaisten määräyksestä.
Saksan suunnitelma Ranskan laivaston valtaamiseksi operaatio Lila kuitenkin epäonnistui laivaston komentajan, kontra-amiraali Jean de Laborden annettua 27. marraskuuta määräyksen upottaa alukset. Saksan sotilasjohdon ilmaistua pettymyksensä, Hitler kuitenkin ilmoitti laivaston tuhon varmistaneen operaation onnistumisen.
Auvo (järvi)

| Auvo |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°38′32″N, 25°11′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arvajanjoen valuma-alue (14.26)
Laskuoja:  oja Linnajärveen 
Järvinumero:  14.263.1.006
Mittaustietoja
Pinnankorkeus:  138,3 m  
Pituus:  720 m  
Leveys:  380 m  
Rantaviiva:  2,333 km  
Pinta-ala:  12,5 ha  
Saaria:  2 
 fiAuvo 
Auvo eli Avojärvi on Pirkanmaalla Kuhmoisissa Kotakosken kylän lähellä sijaitseva järvi.
Maantietoa

Järven pinta-ala on 12,5 hehtaaria, se on 700 metriä pitkä ja 400 metriä leveä. Järvellä on kartan mukaan kaksi saarta ja se on autio. Järven rantaviivan pituus on 2,3 kilometriä ja sen rannat ovat metsämaata. Järven kaakkoisrantaa sivuaa yhdystie 3291.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 138,3 metriä mpy. Siihen johtaa kaksi ojaa. Järven laskuoja lähtee sen eteläpäästä ja laskee noin 600 metrin päässä Linnajärveen. Laskuojan pudotus on 3,2 metriä.
Historiaa

Vuoden 1855–1856 Kalmbergin kartastossa järvi oli merkitty, mutta se oli nimetön.
Vuoden 1966 peruskartassa järven nimi oli Avojärvi. Järvestä lähti vain laskuoja, eikä siihen johtanut muita ojia. Vuoteen 1986 mennessä järveen oli johdettu yksi oja.
Operaatio Baytown

Operaatio Baytown oli toisessa maailmansodassa koodinimi liittoutuneiden maihinnousulle Calabriaan 3. syyskuuta 1943.
Maihinnousujoukot koostuivat Britannian 8. armeijan XIII armeijakunnasta, joka nousi maihin Reggio di Calabriaan. Operaatio loi liittoutuneiden joukoille jalansijan Italian saappaan kärkeen. Sitä seurasivat operaatiot Slapstick ja Avalanche.
Operaation pohjimmainen tarkoitus oli saada saksalaiset harhautettua siirtämään joukkojaan etelään, jonka jälkeen varsinainen maihinnousu pohjoisemmaksi olisi motittanut ne. Albert Kesselring ei kuitenkaan antanut harhauttaa itseään, vaan tyytyi ainoastaan viivytystaisteluihin. Operaatiosta tulikin liittoutuneille sotilaallinen fiasko, vahvojen joukkojen ollessa sitoutuneina taisteluihin toisarvoisessa suunnassa.
Menestyksellisten viivytystaisteluiden jälkeen alueen saksalaisjoukot yhtyivät päärintamaan.
Aiheesta muualla

Kuvia tai muita tiedostoja aiheesta Operaatio Baytown Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Operation Baytown
Käännös suomeksi
Färsaarten miehitys

Färsaarelainen postimerkki kalastusalus Nýggjabergistä, joka upotettiin 28. maaliskuuta 1942
Minnisvarðin, merellä kuolleiden merimiesten muistomerkki. Suunnitellut Hans Pauli Olsen
Färsaarten miehitys (tunnetaan myös nimellä Operaatio Valentine) oli toisessa maailmansodassa suoritettu sotilasoperaatio, jossa britit miehittivät Färsaaret estääkseen saksalaisia hyökkäämästä saarille. Operaatio aloitettiin 12. huhtikuuta 1940, jolloin kaksi brittihävittäjää purjehtivat Tórshavnin satamaan. Saaret miehitettiin ja niille rakennettiin linnoituksia saksalaisten hyökkäyksen varalta. Vágariin rakennettiin saarten ainoa lentokenttä vuosina 1942–1943. Saksalaiset tekivät saarille useita lentopommituksia mutta eivät koskaan nousseet maihin.
Sodan aikana yli 200 färsaarelaista merimiestä saivat surmansa saksalaisten upotettua heidän kalastusaluksiaan pommeilla, sukellusveneillä tai merimiinoilla. Pahin yksittäinen onnettomuus sattui 28. maaliskuuta 1942, kun saksalaiset upottivat kalastusalus Nýggjabergin Islannin lähistöllä, jolloin 21 merimiestä sai surmansa. Britit miehittivät Färsaaria vuoteen 1945 asti, jolloin viimeiset sotilaat poistuivat saarilta syyskuuhun mennessä.
EräViikingit

EräViikingit järjestää salibandykouluja ympäri Helsinkiä, ja mm.Mosahallissa.
EräViikingit on helsinkiläinen salibandyseura, joka perustettiin 24. maaliskuuta 2016, Tapanilan Erän salibandyjaoston ja SalibandySeura Viikinkien fuusioituessa. Seurassa oli kauden 2017–2018 alussa 2110 lisenssin omaavaa jäsentä.
Historia > Perustaminen

24.3.2016 Helsingissä pidetyssä lehdistötilaisuudessa Erän salibandyjaosto, sekä SSV ilmoittivat yhdistyvänsä uudeksi salibandyn suurseuraksi. Nimeksi tuli EräViikingit. Kaudelle 2016-2017 EräViikinkien seuran alle siirtyivät miesten- ja naisten liigajoukkueet, tyttöjen junioritoiminta, A-C poikien edustusjoukkueet, sekä uudet G-poikien juniorijoukkueet. Kaudella 2016-17 EräViikingit oli ainoa seura, jolla on joukkue jokaisen ikäluokan SM-sarjassa.
Maaliskuussa 2017 EräViikingit ilmoitti siirtymävaiheen olevan loppusuoralla ja loputkin joukkueet siirtyvät EräViikinkien nimen alle, kun Erän ja SSV:n toiminta loppui 1.6.2017.
Miehet

EräViikinkien miesten edustusjoukkue pelaa F-liigaa. Joukkue pelaa kotiottelunsa Mosahallilla.
Miehet > EräViikingit kaudella 2022–2023

| 0 | 1 | 2 |
| --- | --- | --- |
|  Maalivahdit 1 Touko Ojala  31 Nemo Sipilä  40 Ossi Lallukka Puolustajat 11 Niklas Tuominen  12 Patrik Laitinen  19 Perttu Järvinen  26 Michael Wertheim  44 Ossi Jalonen  48 Santtu Vuoristo  53 Tuomas Aho  62 Jacob Kerola  66 Olli Maksimainen  90 Janne Salonen Hyökkääjät 8 Luukas Huolman  10 Eero koistinen  17 Alex Eklund  23 Joakim Lund  27 Tommi Rosendahl  29 Jani Kukkola  63 Veli-Pekka Turula  70 Daniel Tenhonen  71 Mika Moilanen  72 Oliver Sillanpää  75 Joona Alatorvinen  79 Lassi Koivisto  86 Juuso Möttönen  89 Benjamin Tenhonen  91 Miko Vaarimo  94 Saku Liponen  98 Aarne Rissanen |   |  Päävalmentaja Miro Mäkelä Valmentajat Tomi Rastas  Joni Hiltunen  Jukka Lehto (fysiikkavalmentaja)  Tony Bäcksbacka (maalivahtivalmentaja) Toimihenkilöt Joonas Naava (urheilujohtaja)  Kurt Westerlund (manageri)  Mikael Salakka (joukkueenjohtaja)  Kimmo Valariutta (fysioterapeutti)  Timo Kolehmainen (huoltaja)    |
Naiset

EräViikinkien naisten edustusjoukkue pelaa F-liigaa. Joukkue pelaa kotiottelunsa Mosahallissa.
Naiset > EräViikingit kaudella 2020-2021

| 0 | 1 | 2 |
| --- | --- | --- |
|  Maalivahdit 8 Milla Jaatinen  40 Sanna Viitanen Puolustajat 3 Tove Tantere  7 Mirva Laitinen  13 Susanna Korpela  26 Jessica Sågbom  44 Jenny Kettunen  56 Milla Ylikojola  79 Cira Virta  80 Laura Hämeen-Anttila  86 Anni Räisänen Hyökkääjät 5 Jenni Torkki  6 Jenni Särö  10 Inka Lippojoki  15 Sofia Mittentag  17 Taru Nordman  19 Maura Paajanen  21 Lotta Varakas  46 Sofia Niemi  50 Vladka Maderova  51 Amanda Nyberg  72 Iina Latvala  85 Elina Niemi |   |  Päävalmentaja Ville Turunen Valmentajat Sauli Hynynen  Marko Vaittinen  Heidi Petrell (fysiikkavalmentaja)  Tony Bäcksbacka (maalivahtivalmentaja) Toimihenkilöt Joonas Naava (urheilujohtaja)  Tiina Heinänen (joukkueenjohtaja  Ilkka Levä (joukkueenjohtaja)  Kimmo Valariutta (fysioterapeutti)  Maarit Rastas (huoltaja)  Marko Virta (huoltaja |
Miehet Akatemia

| EräViikingit |
| --- | --- |

Perustettu:  2007
Historia:  Erä Akatemia (2007–2017)
Paikkakunta:  Helsinki
Kotihalli:  Mosahalli
– Kapasiteetti:  550
Värit:                     
Omistaja:  EräViikingit Salibandyakatemia yhdistys ry
Miesten sarjataso:  Suomisarja
Miesten päävalmentaja:  Tomi Rastas
EräViikingit Salibandyakatemia yhdistys on helsinkiläinen vuonna 2007 perustettu salibandyseura. Seura toimii EräViikinkien liigajoukkueen farmijoukkueena ja pelaa Suomen toiseksi korkeinta sarjatasoa Divaria nimellä EV Akatemia. Joukkue koostuu EräViikingit A-poikien pelaajista, sekä noin kymmenestä aikuispelaajasta.
Miehet Akatemia > Historiaa

Vuonna 2007 perustettiin Erä Salibandyakatemia yhdistys Erän miesten farmijoukkueeksi. Joukkue pelasi ensimmäisellä kaudellaan II-divisioonaa nimellä Erä Akatemia. Kaudelle 2014-2015 Erä Akatemia nousi Divariin.
Kaudelle 2016-2017 tapahtui muutoksia. Erä Akatemia siirtyi Erän ja SSV:n yhdistyessä syntyneen EräViikinkien miesten farmijoukkueeksi. Nimi kuitenkin pysyi Erä Akatemiana siirtymäkauden ajan. Samalla joukkue yhdistyi EräViikingit A-poikien kanssa ja joukkue toimi A-poikien pelaajille väliaskeleena kohti miesten liigajoukkuetta.
Siirtymäkauden 2016-2017 jälkeen Erä Salibandyakatemia yhdistyksen nimeksi muutettiin EräViikingit Salibandyakatemia yhdistys. Myös joukkueen nimi muuttui muotoon EräViikingit Akatemia. Joukkueen kokoa myös kasvatettiin, jotta kahden sarjan: nuorten SM-sarjan ja Divarin pelaaminen olisi helpompaa. Kaudella 2017-2018 joukkueessa pelaa 41 pelaajaa.
Saavutukset

Miehet
Suomen Cupin voitto: 2016–2017
SM-hopeaa: 2016–2017
Naiset
SM-pronssia: 2017–2018
Pojat
ASM-pronssia: 2017–2018
C1 SM-kultaa: 2017–2018
C1 SM-hopeaa: 2016–2017
C1 SM-pronssia: 2016–2017
C2 SM-kultaa: (2) 2016–2017, 2018–2019
Tytöt
CSM-hopeaa: 2016–2017
Johannes Baptista von Albertini

| Johannes Baptista von Albertini |
| --- | --- |

Henkilötiedot
Syntynyt: 17. helmikuuta 1769 Neuwied
Kuollut: 16. joulukuuta 1831 (62 vuotta)
Kansalaisuus:  Saksa
Koulutus ja ura
Tutkimusalue:  kasvi- ja sienitiede
Tunnetut työt:  Conspectus Fungorum in Lusatiae superioris
Johannes Baptista von Albertini (17. helmikuuta 1769 Neuwied – 6. joulukuuta 1831) oli saksalainen pappi ja kasvi- ja sienitieteilijä. Hän opiskeli teologiaa ja kasvatustieteitä. Yhdessä oppilaansa Lewis David von Schweinitzin kanssa hän kokosi aikansa suurimman sienikirjan Conspectus Fungorum in Lusatiae superioris. Siinä esitellään 1130 taksonia, joista 127 oli uusia, Schweinitzin määrittämiä lajeja.
Sienten tai kasvien tieteellisen nimen jälkeen käytettävä määrittäjän lyhenne Alb. tarkoittaa Johannes Albertinia.
Albertini tutustui opiskeluaikanaan Friedrich Schleiermacheriin. Hän toimi herrnhutilaisuuden piirissä ja kohosi 1814 piispaksi. Häntä pidettiin taitavana puhuja. Hänen sanoittamiaan virsiä on julkaistu virsikirjoissa muun muassa Ruotsissa. Hänen saarnojaan on julkaistu kokoelmana 30 Predigten für Freunde und Mitglieder der Brüdergemeine.
Vercorsin kapina

Vapaan Vercorsin tasavallan lippu, jossa Lothringenin risti ja V-merkki on yhdistetty.
Vassieux-en-Vercorsin hautausmaamuistomerkki.
Vercorsin kapina oli Ranskan vastarintaliikkeeseen kuuluneen sissiarmeijan yritys nousta saksalaismiehittäjiä vastaan toisessa maailmansodassa. Vercorsin sissit perustivat Kaakkois-Ranskan Alpeille Vapaan Vercorsin tasavallan 3. heinäkuuta 1944. Tämä lyhytaikainen valtio oli ensimmäinen demokraattinen alue Ranskassa sitten vuoden 1940 antautumisen.
Maquisardit

Maquisit (Maquis) olivat aseistautuneita metsiin ja vuoristoihin vetäytyneitä vastarintaryhmiä, joiden jäseniä kutsuttiin nimellä maquisard. Päivää ennen liittoutuneiden Normandian maihinnousua Lontoossa maanpaossa ollut Vapaan Ranskan hallitus viestitti Vercorsin alueen asukkaille, että näiden tulisi nousta aseisiin saksalaisia joukkoja vastaan hidastaakseen näiden pääsyä Normandiaan, jonne maihinnousu oli suunnattu. Myös useat muut Ranskan vastarintaliikkeen osastot saivat samanlaisia kutsuja maihinnousun kynnyksellä. Charles de Gaulle piti BBC:ssä radiopuheen, jossa hän kertoi ”Ranskan alppien vuorikauriin astuvan esiin” (le chamois des Alpes bondit). Tämä oli merkkinä yli 4 000 Vercorsin maquisardille. Vercorsin sotilasjohtajan everstiluutnantti Huetin johtamat maquisardit aloittivat ylänköalueen haltuunoton. Jo alkuvuonna 1943 tehdyn suunnitelman mukaan ylängön piti toimia maahanlaskualueena liittoutuneiden apujoukoille, jotka tulisivat katkaisemaan saksalaisten pääsyn alueelta. Vapaan Ranskan päämaja hyväksyi suunnitelman, jolle annettiin nimi Montagnards (vuoristolaiset).
Saksalaisten vastatoimet

Saksalaiset aloittivat vastatoimet ja valtasivat 13.–15. heinäkuuta Saint-Nizierin, joka tarjosi helpon pääsyn ylängölle. Samaan aikaan maquisardit odottivat Montagnardsin toimeenpanoa. Suunnitelmaa ei kuitenkaan toteutettu ja sissit jäivät oman onnensa nojaan. 14. heinäkuuta liittoutuneet pudottivat alueelle yli tuhat säiliötä ase- ja ammustarvikkeita. Saksalaiset vastasivat kostopommituksilla Vassieuxin kylään. Kuusi päivää kestäneet pommitukset vaativat 35 uhria ja tuhosivat puolet kylän rakennuksista. Saksalaiset pitivät kaikkia ylängön kulkureittejä hallussaan estäen pääsyn pois.
21. heinäkuuta saksalaiset aloittivat hyökkäykset ylängölle. Samaan aikaan 400 miehen joukko laskeutui ylängölle liitokoneissa. Joukko kuului Sonderverband Jungwirthiin, maahanlaskujoukkojen kurinpidolliseen yksikköön. Vassieuxissa saksalaiset osoittivat suurta julmuutta sekä vangittuja maquisardeja että siviiliväestöä kohtaan kiduttaen, raiskaten ja tappaen. Pelkästään kylässä kuoli 120 vastarintaliikkeen jäsentä ja 82 siviiliä. Kun Vercorsin taistelu oli ohi ranskalaiset olivat menettäneet 840 henkeä.
Aiheesta muualla

Kuvia tai muita tiedostoja aiheesta Vercorsin kapina Wikimedia Commonsissa
Order of Liberation: Vassieux-en-Vercors (Arkistoitu – Internet Archive)
Jason Pipes, Feldgrau.net: Vercors July 1944, Luftlandetruppen
Operaatio Alphabet

Operaatio Alphabet oli toisessa maailmansodassa liittoutuneiden operaatio Norjassa olevien joukkojen evakuoimiseksi. Operaatio päätettiin toteuttaa 24. toukokuuta 1940. Narvikissa olleiden joukkojen evakuointi päätti samalla Narvikin taistelun, minkä voittaminen varmisti Saksan Norjan valtauksen.
Käännös suomeksi
Linnajärvi (Kuhmoinen)

| Linnajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°37′58″N, 25°11′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arvajanjoen valuma-alue (14.26)
Laskuoja:  oja Sarvajärveen 
Järvinumero:  14.263.1.005
Mittaustietoja
Pinnankorkeus:  135,1 m  
Pituus:  770 m  
Leveys:  310 m  
Rantaviiva:  1,993 km  
Pinta-ala:  8,937 ha  
Saaria:  ei saaria 
 fiLinnajärvi 
Linnajärvi on Pirkanmaalla Kuhmoisissa Karklammen kylän lähellä sijaitseva järvi.
Maantietoa

Järvi sijaitsee Linnamäen ja Ohramäen välisessä laaksossa. Järven pinta-ala on 8,9 hehtaaria, se on 750 metriä pitkä ja 300 metriä leveä. Järvellä ei ole kartan mukaan saaria ja sen rantaviivan pituus on 2,0 kilometriä. Järven rannalla on kolme kiinteistöä, joille johtaa tiet järven luoteispuolelta kulkevalta yhdystieltä 3291. Rannat ovat pääosin metsämaata. Järven itäpuolella on Päijälän linnavuori, joka kuuluu luonnonsuojelualueeseen. Luonnonsuojelualue ulottuu järven rantaan. Linnajärven länsipuolelta kulkee voimalinja osittain järven yli.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 135,1 metriä mpy. Siihen johtaa kaksi ojaa, joista toinen tuo vettä Auvosta. Järven laskuoja lähtee sen länsipäästä ja laskee noin 400 metrin päässä Sarvajärveen. Laskuojan pudotus on 4,4 metriä.
Historiaa

Vuoden 1855–1856 Kalmbergin kartastossa järvi oli merkitty, mutta se oli nimetön.
Vuoden 1966 peruskartassa järveen johti yksi oja ja järven rannalla oli yksi talo, jonka yhteydessä oli peltoa. Vuoteen 1986 mennessä pelto oli metsittynyt, järveen oli johdettu toinen oja ja järvelle oli rakennettu toinen talo. Vuosien 1966 ja 1986 peruskartoissa linnavuoren luonnonsuojelualue oli nykyistä pienempi, eikä se ulottunut järven rantaan.
Veera Salmi

Veera Salmi (s. 12. heinäkuuta 1976 Helsinki) on suomalainen kirjailija. Hän on kirjoittanut lastenkirjoja sekä romaaneja nuorille ja aikuisille.
Koulutukseltaan Salmi on sosionomi ja on työskennellyt lastentarhanopettajana helsinkiläisissä päiväkodeissa. Kirjoittamista hän on opiskellut muun muassa Kriittisessä korkeakoulussa.